Document ID: 32007R0294

ΚΑΝΟΝΙΣΜΌΣ (EΚ) αριθ. 294/2007 ΤΗΣ ΕΠΙΤΡΟΠΉΣ
της 20ής Φεβρουαρίου 2007
σχετικά με τη θέσπιση για το 2006 του καταλόγου βιομηχανικών προϊόντων Prodcom που προβλέπεται από τον κανονισμό (ΕΟΚ) αριθ. 3924/91 του Συμβουλίου
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EΟΚ) αριθ. 3924/91 του Συμβουλίου, της 19ης Δεκεμβρίου 1991, περί κοινοτικής έρευνας για τη βιομηχανική παραγωγή (1), και ιδίως το άρθρο 2 παράγραφος 6,
Εκτιμώντας τα ακόλουθα:
(1)
Με τον κανονισμό (EΟΚ) αριθ. 3924/91 απαιτείται από τα κράτη μέλη να διεξάγουν κοινοτική έρευνα για τη βιομηχανική παραγωγή.
(2)
Η έρευνα για τη βιομηχανική παραγωγή πρέπει να βασίζεται σε κατάλογο προϊόντων που θα καθορίζει την ερευνώμενη βιομηχανική παραγωγή.
(3)
Ένας κατάλογος προϊόντων είναι αναγκαίος για το συντονισμό μεταξύ των στατιστικών που αφορούν την παραγωγή και των στατιστικών που αφορούν το εξωτερικό εμπόριο, καθώς και για τη σύγκριση με την κοινοτική ονοματολογία προϊόντων CPA.
(4)
Ο κατάλογος προϊόντων που απαιτείται από τον κανονισμό (ΕΟΚ) αριθ. 3924/91 και ονομάζεται κατάλογος Prodcom είναι κοινός για όλα τα κράτη μέλη και είναι απαραίτητος για τη σύγκριση δεδομένων μεταξύ των κρατών μελών.
(5)
Ο κατάλογος Prodcom πρέπει να επικαιροποιείται και, για το λόγο αυτό, είναι αναγκαία η θέσπιση του εν λόγω καταλόγου για το 2006.
(6)
Τα μέτρα που προβλέπονται στον παρόντα κανονισμό συνάδουν με τη γνωμοδότηση της επιτροπής στατιστικού προγράμματος, η οποία συστάθηκε με την απόφαση 89/382/ΕΟΚ, Ευρατόμ του Συμβουλίου (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κατάλογος Prodcom για το έτος 2006 παρατίθεται στο παράρτημα.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Φεβρουαρίου 2007.

Labels: 7
1
19